Dora Carrington

Dora de Houghton Carrington (1893–1932) var en engelsk kunstmaler.

 Liv 
Carrington var datter av en ansett advokat i Hereford. Talentet hennes gjorde seg tidlig gjeldende, og ved siden av vanlig skoleundervisning tok hun tegnetimer. Senere vant hun et studiestipend ved det rennomerte Slade School of Fine Art i London, der hun ble kjent med Paul Nash, John Nash, Christopher Nevinson, Mark Gertler og Phyllis Gardner.

Carrington vant lite anerkjennelse i sin egen levetid og hadde bare to utstillinger som kunstner. Hun illustrerte i 1917 Two Stories med fire tresnitt. Den lille boka ble utgitt av Hogarth Press, og ekteparet Woolf sto for hver sin fortelling:  Virginia Woolf med «The Mark on the Wall» og Leonard Woolf med «Three Jews».

Under første verdenskrig ble Carrington kjent med kritikeren og essayisten Lytton Strachey. For begge var det kjærlighet ved første blikk, men for den homofile Strachey skyldtes forelskelsen at han trodde Carrington var en vakker yngling. Likevel levde de i samliv i mange år. Strachey forelsket seg i Ralph Partridge, som Carrington giftet seg med i 1921 for å bevare forholdet til Strachey. Strachey døde av kreft i januar 1932, og bare et par måneder senere begikk den sorgtunge Dora Carrington selvmord ved hjelp av en gammel flintlåsbørse, etter at et første forsøk med eksosforgifting slo feil.

 Verk i utvalg 

 Film 
 Carrington 1995, 121 min, bok og regi Christopher Hampton. En filmatisk framstilling av trekantsforholdet mellom Dora Carrington, Ralph Partridge og Lytton Strachey. Hovedrolleinnehavere: Emma Thompson (Carrington), Steven Waddington (Partridge) og Jonathan Pryce (Strachey)

 Referanser 

 Litteratur 
 Jane Hill: The Art of Dora Carrington, Herbert Press Ltd, 1995, ISBN 1-871569-82-6
 Christopher Hampton: Carrington. Faber & Faber, 1995, ISBN 0-571-15336-4
 Gretchen Holbrook Gerzina: Carrington: A Life. W. W. Norton & Company, 1995, ISBN 0-393-31328-X
 Tiziana Agnati: Dora Carrington. L'arte oltre lo Scandalo. Selene Edizioni, 2002
 Lytton Strachey: The Letters of Lytton Strachey. Farrar, Straus and Giroux, 2005, ISBN 0-374-25854-6
 David Boyd Haycock: A Crisis of Brilliance: Five Young British Artists and the Great War. London, Old Street Publishing, 2009. ISBN 978-1-905847-84-6.
 Gerald Brenan: Diarios sobre Dora Carrington y otros escritos (1925-1932), editorial Confluencias, 2012.

 Eksterne lenker 

 Dora Carrington in der Tate Collection (englisch)


Kategori:Britiske malere